**NÁRODNÝ PROJEKT**

***„AKTIVÁCIA ZNEVÝHODNENÝCH UCHÁDZAČOV O ZAMESTNANIE“***

**Opatrenie č. 3**

***podľa § 54 ods. 1 písm. d) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov***

*Projekt sa realizuje formou oznámenia, ktoré bolo zverejnené na webovej stránke ústredia. V zmysle tohto oznámenia môžu zamestnávatelia predkladať žiadosti pre oprávnenú cieľovú skupinu.*

Opatrenie č. 3: **Podpora vytvorenia pracovného miesta pre znevýhodnených uchádzačov o zamestnanie (ďalej len „ZUoZ“)**

**Jednou z podmienok poskytnutia príspevku je predchádzajúca účasť ZUoZ na Opatrení č. 1 (absolvovanie poradenského procesu ZUoZ)**.

**Z toho vyplýva:**

***1. Žiadateľ predloží Žiadosť o poskytnutie príspevku na úrad PSVR Humenné až po podpísaní ponukového listu vybraným ZUoZ, ktorého podanie overí oddelenie sprostredkovania práce (overenie ZUoZ na t.č. 057/2440 271-2, resp. osobne č.dverí 10, 10a).***

***2. Žiadateľ spolu so žiadosťou o poskytnutie príspevku musí predložiť na príslušné oddelenie AOTPaP UPSVR Humenné spolu s prílohami žiadosti aj zoznam ZUoZ, ktorí budú zaradení do pracovného pomeru k zamestnávateľovi a zároveň im bol vydaný ponukový list.***

Finančný príspevok na podporu zamestnávania ZUoZ sa poskytuje zamestnávateľovi, ktorý na vytvorené pracovné miesto prijme do pracovného pomeru ZUoZ podľa § 8 ods.1 zákona o službách zamestnanosti, ak pracovný pomer je dohodnutý na dobu určitú/neurčitú a najmenej v rozsahu polovice ustanoveného týždenného pracovného času. Pracovné miesto sa podporuje počas obdobia 6 mesiacov, pričom zamestnávateľ je povinný udržať pracovné miesto ďalšie 3 mesiace.

## *TERMÍN REALIZÁCIE:* september 2022 - december 2023

## *CIEľOVÁ SKUPINA*

**ZUoZ** podľa § 8 zákona o službách zamestnanosti, vedený v evidencii **UoZ.**

V rámci projektu sú stanovené ďalšie kritéria oprávnenej cieľovej skupiny, ktoré musia byť zohľadnené vzhľadom na merateľné ukazovatele, ktoré sú stanovené v OP ĽZ a je nevyhnutné ich dodržiavať.

**V záujme splnenia merateľných ukazovateľov aktivity projektu, odsúhlasenie vhodného ZUoZ je v kompetencii príslušného úradu.**

V prípade, ak zamestnávateľ v čase podávania žiadosti o poskytnutie finančného príspevku nemá vybraného kandidáta, výber vhodného ZUoZ môže na žiadosť zamestnávateľa napr. prostredníctvom výberového konania zabezpečiť príslušný úrad, pred posudzovaním žiadosti o poskytnutie finančného príspevku.

## OPRÁVNENÍ ŽIADATELIA (zamestnávatelia)

* obce, samosprávne kraje a nimi zriadené organizácie;
* štátne aj súkromné: zdravotnícke zariadenia, nemocnice, školy a školské zariadenia, poskytovatelia sociálnych služieb;
* právnická osoba – zamestnávateľ podľa § 3 zákona o službách zamestnanosti, ktorá poskytuje verejnoprospešné služby, najmä pri starostlivosti o nezamestnané osoby, občanov so zdravotným postihnutím, imigrantov, osoby po návrate z výkonu trestu odňatia slobody, drogovo a inak závislé osoby, nezaopatrené deti a ostatné osoby odkázané na starostlivosť iných osôb, rodinu alebo pri poskytovaní verejnoprospešných služieb a ďalších služieb v oblasti sociálnych vecí, zdravotníctva, vzdelávania, kultúry, športu, pri tvorbe, ochrane, udržiavaní a zlepšovaní životného prostredia, pri starostlivosti o ochranu a zachovanie kultúrneho dedičstva, pri uskutočňovaní kultúrnych alebo charitatívnych akcií, pri ochrane spotrebiteľa a v oblasti styku s verejnosťou, pri prírodných katastrofách, ekologických katastrofách, humanitárnej pomoci a v civilnej ochrane alebo v súvislosti s mimoriadnou situáciou, núdzovým stavom alebo výnimočným stavom.

# ***ŽIADOSŤ O POSKYTNUTIE FINANČNÉHO PRÍSPEVKU***

Žiadosti a povinné prílohy k žiadosti žiadateľ predkladá v jednom origináli (poštou, osobne), alebo prostredníctvom elektronickej schránky **na územne príslušný úrad,** kde žiadateľ vytvára pracovné miesto.

Úrad akceptuje žiadosť spracovanú na predpísanom formulári. Formulár žiadosti a ďalšie dokumenty sú zverejnené na internetovej stránke ústredia [**http://www.upsvar.sk**](http://www.upsvar.sk).

Žiadosť musí byť potvrdená originálnym podpisom štatutárneho zástupcu žiadateľa a označená odtlačkom pečiatky/elektronickým podpisom. Podpísaním žiadosti žiadateľ akceptuje podmienky oznámenia a súčasne potvrdzuje správnosť údajov, akceptuje podmienky príslušnej schémy pomoci de minimis - Schéma DM č. 16/2014 v platnom znení, alebo Schémy štátnej pomoci „ SA.101576“v platnom znení.

Žiadateľ by si mal vo vlastnom záujme preveriť správnosť údajov a či je žiadosť kompletná.

**V záujme splnenia merateľných ukazovateľov aktivity projektu, odsúhlasenie vhodného ZUoZ je v kompetencii príslušného úradu.**

V prípade, ak zamestnávateľ v čase podávania žiadosti o poskytnutie finančného príspevku nemá vybraného kandidáta, výber vhodného ZUoZ môže na žiadosť zamestnávateľa napr. prostredníctvom výberového konania zabezpečiť príslušný úrad, pred posudzovaním žiadosti o poskytnutie finančného príspevku.

**Žiadateľ je povinný** spolu so žiadosťou o poskytnutie finančného príspevku predložiť:

Vyhlásenie žiadateľa o poskytnutej pomoci de minimis (platí len pre podnikateľské subjekty, resp. subjekty, ktoré nie sú podnikateľským subjektom a v rámci svojej činnosti sú zapojené do hospodárskej činnosti).

Okrem predloženia vyššie uvedených dokladov, podmienkou pre poskytnutie príspevku je podľa § 70 ods. 7 a ods. 8 zákona o službách zamestnanosti je, že žiadateľ:

1. má splnené daňové povinnosti podľa osobitného predpisu,
2. má splnené povinnosti odvodu preddavku na poistné na verejné zdravotné poistenie, poistného na sociálne poistenie a povinných príspevkov na starobné dôchodkové sporenie,
3. neporušil zákaz nelegálneho zamestnávania v období dvoch rokov pred podaním žiadosti o príspevok,
4. nemá voči úradu splatné finančné záväzky,
5. nie je v konkurze, likvidácii, nútenej správe alebo nemá určený splátkový kalendár podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov,
6. nemá evidované neuspokojená nároky svojich zamestnancov vyplývajúce z pracovného pomeru,
7. **nemá právoplatne uložený trest** zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov Európskej únie, ak ide o právnickú osobu, ktorá je trestne zodpovedná *(obce a vyššie územné celky nie sú trestne zodpovedné podľa § 5 ods. 1 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov)*.

Splnenie podmienok uvedených v písmenách a) až e) a g) zisťuje úrad.

Splnenie podmienok uvedených v písmenách a) až c) môže preukázať aj žiadateľ.

Splnenie podmienky podľa ods. 7 písm. f) preukazuje žiadateľ formou vyhlásenia v žiadosti.

## *FINANČNÝ PRÍSPEVOK*

Finančný príspevok sa poskytne zamestnávateľovi, ktorý na vytvorené pracovné miesto prijme do pracovného pomeru ZUoZ z oprávnenej cieľovej skupiny, ak je pracovný pomer dohodnutý **najmenej v rozsahu polovice ustanoveného týždenného pracovného času.**

Finančné príspevky sa poskytujú:

Počas prvých 6 (šiestich) mesiacov trvania pracovného pomeru mesačne, a to refundáciou. Po uplynutí tohto obdobia, a to za 7 až 9 mesiac sa finančný príspevok poskytne jednorazovo súčasne s platbou za 6 mesiac poskytovania príspevku.

Finančný príspevok poskytuje zamestnávateľovi úrad, v ktorého územnom obvode vytvorí pracovné miesto.

Žiadosť o poskytnutie finančného príspevku a povinné prílohy v písomnej podobe žiadateľ predkladá v jednom origináli na **územne príslušný úrad, kde žiadateľ vytvára pracovné miesto.**

**V rámci tohto opatrenia nie je možné na toho istého ZUoZ opätovne poskytnúť finančný príspevok.**

### *VÝŠKA FINANČNÉHO PRÍSPEVKU*

**Výška finančného príspevku**: poskytuje sa mesačne vo výške **80 % minimálnej celkovej ceny práce** pri plnom pracovnom úväzku zamestnanca, pre rok 2022 bude príspevok vo výške najviac **698,69 €.**

Po 6 mesiacoch podporovania pracovného miesta je zamestnávateľ povinný udržať pracovné miesto ďalšie 3 mesiace a bude mu vopred vyplatený jednorazový príspevok vo výške **20 % minimálnej celkovej ceny práce** pri plnom pracovnom úväzku zamestnanca pre rok 2022 za každý mesiac 174,67 €, t. j. vo výške **524,01 €.**

Výška príspevku bude v priebehu implementácie projektu upravovaná v závislosti od valorizácie minimálnej mzdy, avšak **výška finančného príspevku dohodnutá v rámci uzatvorených dohôd** sa už nebude meniť.

Finančná pomoc pozostáva z finančného príspevku zo zdrojov ESF a ŠR. Vzájomný pomer medzi prostriedkami spolufinancovania z prostriedkov ESF a zo štátneho rozpočtu je
85 % : 15 %.

Z dôvodu, aby nedošlo k duplicite financovania rovnakých výdavkov na toho istého ZUoZ v tom istom čase, **finančný príspevok nemôže byť poskytnutý zamestnávateľovi** na úhradu tých nákladov, na ktoré mu už bol poskytnutý príspevok z verejných zdrojov, alebo zdrojov EŠIF.

## *FINANCOVANIE Opatrenia č. 3*

Financovanie sa uskutočňuje formou **refundácie** uhradených oprávnených výdavkov žiadateľom na základe preukázaných účtovných dokladov dokumentujúcich skutočnú výšku oprávnených výdavkov počas prvých 6 mesiacov poskytovania príspevku a za zvyšné 3 mesiace je príspevok vyplatený vopred, pričom následne zamestnávateľ predloží úradu na osobitnom tlačive evidencia obsadzovania/preobsadzovania pracovných miest, ktoré je povinnou prílohou dohody potvrdenie o trvaní pracovného pomeru za daný mesiac za zamestnanca/ov, na ktorých vytvorenie PM bol poskytnutý príspevok

Kontaktné osoby:

**Ing. Viera Vašková**, 2. poschodie, č. dverí 93, tel.: 057/2440 407, e-mail: viera.vaskova.@upsvr.gov.sk – obce, samosprávne kraje a nimi zriadené organizácie okres Humenné

**Gabriela Mészárosová**, 2. poschodie, č. dverí 91, tel.: 057/2440 403, e-mail: gabriela.meszarosova@upsvr.gov.sk – obce, samosprávne kraje a nimi zriadené organizácie okres Snina

**Ing. Hyacinta Roháľová**, 2. posch., č. dverí 91a, tel.: 057 2440 402, e-mail: hyacinta.rohalova@upsvr.gov.sk - ostaní oprávnení žiadatelia (zamestnávatelia) okres Humenné a Snina